《和黄节推陪王守泛舟》
宋代·刘攽

清池堪百亩，珍木多十围。灌泉昔未盈，移树今更肥。

境豁自心昔，宴游及韶辉。居然坐高斋，不减临郊扉。

青旗贳冻酒，春服成单衣。游人半童叟，好鸟偕鸣飞。

彤襜照银章，宾从相因依。置觞面高轩，密坐罗芳菲。

清笳急鸣鼓，红妆耀迟晖。澄潭止可鉴，画楫相与挥。

曳裾载笔简，自顾才也微。之子倾盖贤，赏心谅云稀。

长歌善必赓，旧令繁勿违。徒令夕阳暝，不醉终无归。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。